Stanovisko Komisie podľa článku 251 ods. 2 tretieho pododseku písm. c) Zmluvy o ES o pozmeňujúcich a doplňujúcich návrhoch Európskeho parlamentu, pokiaľ ide o spoločnú pozíciu Rady týkajúcu sa návrhu na nariadenie Európskeho Parlamentu a Rady o spoločných pravidlách v oblasti bezpečnostnej ochrany civilného letectva, /* KOM/2007/0475 v konečnom znení - COD 2005/0191 */





[pic] | KOMISIA EURÓPSKYCH SPOLOČENSTIEV | Brusel, 3.8.2007 KOM(2007) 475 v konečnom znení 2005/0191 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES o pozmeňujúcich a doplňujúcich návrhoch Európskeho parlamentu, pokiaľ ide o spoločnú pozíciu Rady týkajúcu sa návrhu na NARIADENIE EURÓPSKEHO PARLAMENTU A RADY o spoločných pravidlách v oblasti bezpečnostnej ochrany civilného letectva, 2005/0191 (COD) STANOVISKO KOMISIEpodľa článku 251 ods. 2 tretieho pododseku písm. c) Zmluvy o ES o pozmeňujúcich a doplňujúcich návrhoch Európskeho parlamentu, pokiaľ ide o spoločnú pozíciu Rady týkajúcu sa návrhu na NARIADENIE EURÓPSKEHO PARLAMENTU A RADY o spoločných pravid lách v oblasti bezpečnostnej ochrany civilného letectva, ktorým sa mení a dopĺňa návrh Komisie podľa článku 250 ods. 2 Zmluvy o ES 1. Úvod V článku 251 ods. 2 treťom pododseku písm. c) Zmluvy o ES sa vyžaduje, aby Komisia predložila stanovisko k pozmeňujúcim a doplňujúcim návrhom navrhnutým v druhom čítaní Európskeho parlamentu. Stanovisko Komisie k pozmeňujúcim a doplňujúcim návrhom Parlamentu sa uvádza nižšie. 2. Súvislosti Dátum predloženia návrhu EP a Rade (dokument KOM(2005) 0429, v konečnom znení – C6-0290/2005 - 2005/0191(COD): | 22. 9. 2005 | Dátum stanoviska Európskeho hospodárskeho a sociálneho výboru: | 20. 4. 2006 | Dátum predloženia stanoviska Európskeho parlamentu, prvé čítanie: | 15. 6. 2006 | Dátum prijatia spoločnej pozície: | 11. 12. 2006 | Dátum stanoviska Európskeho parlamentu, druhé čítanie: | 25. 4. 2007 | 3. Cieľ návrhu Komisie Nariadenie (ES) č. 2320/2002 Európskeho parlamentu a Rady o ustanovení spoločných pravidiel v oblasti bezpečnostnej ochrany civilného letectva nadobudlo účinnosť v januári 2003. Zo skúseností získaných na základe inšpekcií Komisie a každodenného uplatňovania nariadenia v členských štátoch vyplýva, že rýchla transformácia súboru nezáväzných odporúčaní vytvorených členskými štátmi do právnych predpisov viedla z dôvodu rýchleho vypracovania návrhu a schválenia nariadenia v reakcii na udalosti 11. septembra 2001 k mnohým problémom, ktoré ovplyvnili jeho dôkladnejšiu implementáciu. Z tohto dôvodu Komisia navrhla revíziu nariadenia na účely vyjasnenia, zjednodušenia a ďalšej harmonizácie právnych požiadaviek s cieľom posilniť celkovú bezpečnosť civilného letectva. Novým rámcovým nariadením by sa mali upraviť len základné princípy opatrení na ochranu civilného letectva pred protiprávnymi zasahovaniami, pričom vo vykonávacích aktoch by sa mali ustanoviť technické rozhodnutia a rozhodnutia o postupe v súvislosti so spôsobom, ako tento cieľ dosiahnuť. 4. Stanovisko komisie k pozmeňujúcim a doplňujúcim návrhom prijatým európskym parlamentom Komisia môže úplne, čiastočne alebo v zásade akceptovať väčšinu pozmeňujúcich a doplňujúcich návrhov prijatých Európskym parlamentom v druhom čítaní. Pozmeňujúce a doplňujúce návrhy, s ktorými Komisia môže súhlasiť, sú potvrdením pôvodného návrhu Komisie, pričom ide len o menšie úpravy vo formulácii bez toho, aby negatívne ovplyvnili návrh, pridávajú sa v nich požiadavky týkajúce sa podávania správ a zavádza veľmi vítané ustanovenie o spolupráci s Medzinárodnou organizáciou pre civilné letectvo (ICAO). Komisia môže plne (v prípade potreby po preformulovaní) prijať pozmeňujúce a doplňujúce návrhy 1, 4, 5, 9, 11, 14, 16, 18, 19, 24, 27, 28, 30, 35, 40, 41, 42, 43, 45, 48, 50, 52, 53, 55, 58, 59, 61, 64, 65, 69, 71, 76, 80, 83, 91 a 93. Komisia môže v zásade prijať pozmeňujúce a doplňujúce návrhy 12, 17, 20, 23, 25, 26, 38, 46, 49, 56, 68, 92, 94 a 96, a čiastočne pozmeňujúce a doplňujúce návrhy 6, 7, 13, 15, 29, 34, 51, 54, 70 a 72. Ostatné pozmeňujúce a doplňujúce návrhy 2, 3, 8, 10, 21, 22, 31, 32, 33, 36, 37, 39, 44, 47, 57, 60, 62, 63, 66, 67, 73, 74, 75, 77, 78, 79, 81, 82, 84, 85, 86, 87, 88, 89, 90, 95 a 97 budú zamietnuté. V zásade prijaté pozmeňujúce a doplňujúce návrhy Pozmeňujúci a doplňujúci návrh 12 o vytvorení mechanizmu solidarity zameraného na poskytnutie pomoci po teroristických činoch je novou myšlienkou, ktorá je uvedená len v odôvodneniach. Komisia uznáva dôležitosť tejto otázky, súčasne však zastáva názor, že sa týka nielen sektora dopravy. Pozmeňujúci a doplňujúci návrh 17 obsahujúci vymedzenie pojmu „letisko“ nie je v tomto nariadení priamo potrebný, ale Komisia ho môže v zásade prijať. Pozmeňujúci a doplňujúci návrh 20, ktorým sa mení vymedzenie pojmu „demarkačný priestor“ nie je potrebný, pretože všetky letové časti priestorov letiska sú pre širokú verejnosť neprístupné. Na účel objasnenia tohto pojmu by bolo lepšie pridať výraz „letovej časti“ za slovo „priestor“. Pozmeňujúci a doplňujúci návrh 23, ktorým sa mení vymedzenie pojmu „poštové zásielky“ je prijateľný, ale bolo by potrebné objasniť, že pojem „poštové zásielky leteckého dopravcu“ sa vylučuje. Pozmeňujúce a doplňujúce návrhy 25 a 26, ktorými sa mení vymedzenie pojmu „známy odosielateľ“ a „známy odosielateľ pre nákladné lietadlo“ sú v súlade s pôvodným návrhom Komisie. Bolo by však užitočné pridať formuláciu „na jeho vlastné náklady“, vďaka čomu by bol text jasnejší. V pozmeňujúcom a doplňujúcom návrhu 26 by bolo okrem toho užitočné použiť „alebo poštových zásielok poštovým lietadlom“, pretože tento výraz sa viac zhoduje s ostatnými časťami nariadenia. V pozmeňujúcom a doplňujúcom návrhu 38 o transparentnosti nákladov sa uvádza, že bezpečnostné náklady by sa mali cestujúcim uvádzať. Aj keď tento návrh nie je, prísne vzaté, pre toto nariadenie podstatný, je možné považovať ho za spôsob zabezpečenia vyššej transparentnosti pre občanov. Pozmeňujúci a doplňujúci návrh 46 o spolupráci s ICAO je vítaný, ale mala by sa uviesť v samostatnom článku, pretože článok 6 sa týka len tretích krajín, ktorou ICAO nie je. Pozmeňujúci a doplňujúci návrh 49 o bezpečnostných programoch je prijateľný, aj keď nadbytočný. Pozmeňujúci a doplňujúci návrh 56 o uznaní programov bezpečnosti leteckých dopravcov Spoločenstva je prijateľný, ale bolo by potrebné zmeniť jeho znenie, aby zahŕňal miestne požiadavky. Pozmeňujúci a doplňujúci návrh 68 o dátume nadobudnutia účinnosti bude závisieť od dátumu prijatia nariadenia. Pozmeňujúci a doplňujúci návrh 92 o zásade, že zbrane prepravované v batožinovom priestore sú bezpečné, je prijateľný, ale jeho znenie je možné ešte vylepšiť. Pozmeňujúci a doplňujúci návrh 94 o jasnom vymedzení zodpovedností v prípade činu protiprávneho zasahovania je prijateľný. Pozmeňujúci a doplňujúci návrh 96 o bezpečnostných zariadeniach je prijateľný, len ak sa slovo „schválenou“ nahradí slovom „vymedzenou“, keďže na úrovni EÚ nie je zavedený žiaden systém schvaľovania. Čiastočne schválené pozmeňujúce a doplňujúce návrhy: Pozmeňujúci a doplňujúci návrh 6 obsahujúci malé zmeny vo formulácii je prijateľný, ale nie zmena spojenia „tohto nariadenia“ na „tohto nového aktu“. Pozmeňujúci a doplňujúci návrh 7 je prijateľný, ale nie zmena spojenia „týmto nariadením“ na „týmto novým aktom“. Pozmeňujúcim a doplňujúcim návrhom 13 sa obmedzuje verzia prílohy 17 na súčasnú verziu. Aj keď to bolo v pôvodnom návrhu Komisie, Komisia prijala argument Rady, ktorého cieľom je udržať túto kompetenciu v prípade akýchkoľvek nových verzií. Rovnaký argument platí pre pozmeňujúci a doplňujúci návrh 15 v súvislosti s odkazom na Chicagský dohovor. Pozmeňujúci a doplňujúci návrh 29 o „príslušníkoch bezpečnostnej ochrany počas letu“ by mal obsahovať rovnako príslušníkov členských štátov a tretej krajiny, preto je potrebné vypustiť slovo „členský“. V pozmeňujúcich a doplňujúcich návrhoch 34 a 51, v ktorých sa ruší možnosť použiť postup pre naliehavé prípady na prijímanie vykonávacích opatrení prostredníctvom komitológie, sú neprijateľné. Pozmeňujúci a doplňujúci návrh 54 o programoch bezpečnosti leteckých dopravcov by mal odkazovať aj na právne povinnosti EÚ, a nielen na povinnosti vyplývajúce z národného bezpečnostného programu civilného letectva. V pôvodnom návrhu sa navyše ustanovujú podobné povinnosti dopravcom, letiskám a ostatným subjektom, ktoré by sa týmto návrhom zmenili. Pozmeňujúci a doplňujúci návrh 70 , ktorým sa mení výraz „osoby“ na „všetci zamestnanci“ je potrebné zamietnuť, pretože by nemalo byť možné vystaviť osobe, ktorá nie je zamestnancom, identifikačnú kartu, ktorá umožňuje prístup bez sprievodu do bezpečnostnej obmedzenej oblasti bez toho , aby pred tým úspešne prešla previerkou osoby. Pozmeňujúcim a doplňujúcim návrhom 72 , v ktorom sa vypúšťa výraz „poštové zásielky“, sa vnáša nesúlad do časti textu týkajúceho sa nákladu a poštových zásielok. Pozmeňujúce a doplňujúce návrhy, ktoré Komisia zamietla: Pozmeňujúci a doplňujúci návrh 2 , ktorým sa mení výraz „toto nariadenie“ na „tento nový akt“ nie je prijateľný, pretože o niekoľko rokov nebude tento akt novým. Pozmeňujúci a doplňujúci návrh 3, 31, 39 a 44 o financovaní bezpečnosti smerujú k ustanoveniu povinnosti pre členské štáty hradiť niektoré náklady leteckej bezpečnosti - tie opatrenia, ktoré členské štáty požadovali okrem nariadenia EÚ („prísnejšie opatrenia“, ako sa povoľuje v článku 5 nariadenia). Hoci Komisia by mohla prejaviť viac pochopenia v súvislosti s touto otázkou, nemala by sa ňou zaoberať v rámci tohto navrhovaného opatrenia, ktoré sa týka technických noriem. V pozmeňujúcom a doplňujúcom návrhu 8 a 60 o EASA sa vyžaduje, aby Európska agentúra pre bezpečnosť letectva vykonávala bezpečnostné inšpekcie. Nie je vhodné podstatne meniť prostredníctvom takéhoto pozmeňujúceho a doplňujúceho návrhu zámer činnosti EASA a dať jej bezpečnostné úlohy. Pozmeňujúce a doplňujúce návrhy 10, 67, 77, 78, 79 a 81 o dohodách s tretími krajinami sú vyjadrením úsilia priblížiť k cieľu „jednorazovej bezpečnostnej kontroly“ pre lety medzi Spoločenstvom a tretími krajinami. Aj keď je zámer týchto pozmeňujúcich a doplňujúcich návrhov dobrý, uvedenú úlohu neuľahčujú, ale sťažujú . Keďže pravidlá o transfere cestujúcich a transfere batožiny sa majú uplatňovať na letiskách Spoločenstva, netýkajú sa ako takých žiadnych extrateritoriálnych prvkov a preto nie je potrené uzatvárať žiadne dohody. Malo by sa umožniť uznanie bezpečnostných noriem v tretích krajinách na základe postupu „komitológie“. Pozmeňujúce a doplňujúce návrhy 21 a 32 o previerkach osoby sú vyjadrením úsilia o harmonizáciu pravidiel, ktoré sa uplatňujú na previerky osôb zamestnancov letiska a letových posádok. To presahuje zámer tohto právneho predpisu, pretože by sa to týkalo práce národných informačných služieb (subsidiarita). Pozmeňujúci a doplňujúci návrh 22 o tranzite cestujúcich nie je prijateľný, pretože cestujúci, ktorí odlietajú v rovnakom lietadle, pričom sa číslo letu mení, by sa dostali mimo rozsah pôsobnosti tohto nariadenia. V pozmeňujúcom a doplňujúcom návrhu 33 sa zavádza „doložka o platnosti“, na základe ktorej sa vyžaduje revízia a opätovné prijatie všetkých vykonávacích predpisov po 6 mesiacoch. To by spôsobilo právnu neistotu, pretože by už neexistovala žiadna stabilita v uplatňovaných opatreniach, čím by najviac trpel samotný sektor. V pozmeňujúcom a doplňujúcom návrhu 36 sa zavádza hodnotenie rizika, dosahu a nákladov: Zatiaľ čo sa na definíciu noriem a celkovej politiky vzťahuje hodnotenie rizika a vplyvu, nebolo by vhodné vykonávať toto hodnotenie pre jednotlivé opatrenia a postupy. Okrem toho skupina zainteresovaných strán (pozmeňujúci a doplňujúci návrh 65, ktorý je pre Komisiu prijateľný) bude schopná poskytnúť fórum pre podrobné hodnotenie vykonávacích opatrení a postupov. V pozmeňujúcom a doplňujúcom návrhu 37 sa zavádza možnosť, aby členský štát odmietol tie opatrenia, ktoré považuje za neprimerané. Týmto ustanovením by sa zrušila celá koncepcia harmonizovaných základných úrovní bezpečnosti letectva v Spoločenstve a spôsobil by sa návrat starej situácie - uplatňovanie nekoordinovaných súborov vnútroštátnych pravidiel. Pozmeňujúci a doplňujúci návrh 47 , na základe ktorého je Komisia povinná konzultovať s treťou krajinou pred zostavením odpovede tejto tretej krajine, je nevhodný pre nariadenie ES. Pozmeňujúci a doplňujúci návrh 57 , ktorým sa obmedzuje jeho uplatňovanie na oprávnených zástupcov, nie je prijateľný, pretože toto pravidlo by sa malo uplatňovať nielen na oprávnených zástupcov. V pozmeňujúcom a doplňujúcom návrhu 62 , v ktorom sa ustanovuje, že každé európske letisko, ktoré spadá do rozsahu pôsobnosti tohto nariadenia, bude predmetom kontroly aspoň jedenkrát za štyri roky od nadobudnutia účinnosti tohto nariadenia, je nerealistický. Znamenalo by to, že Komisia by buď vykonávala 200 kontrol za rok alebo by poverila členské štáty vykonávať inšpekcie svojich letísk v 4 ročnom cykle, čo nie je dostatočné. Pozmeňujúci a doplňujúci návrh 63 je vyjadrením úsilia o zníženie počtu ustanovení, na ktoré sa odkazuje. Avšak akékoľvek opatrenia a postupy obsahujúce citlivé bezpečnostné informácie by malo byť možné považovať za „utajované skutočnosti EÚ“. V pozmeňujúcom a doplňujúcom návrhu 66 sa duplikuje pozmeňujúci a doplňujúci návrh 64, ktorý už Komisia prijala. Zmeny a doplnenia 73, 75, 86 a 90 sú také podrobné, že by mali byť predmetom vykonávacích právnych predpisov. V pozmeňujúcom a doplňujúcom návrhu 74 sa duplikujú pravidlá, pretože táto otázka je predmetom odseku 4.1.3 písm. b) prílohy. Pozmeňujúci a doplňujúci návrh 82 o identifikácii podanej batožiny, buď ako sprevádzanej alebo nesprevádzanej, sa vracia k pôvodnému návrhu Komisie, ale mal by sa upraviť, pretože existoval nesúlad s prílohou 17 ICAO (usmernenia). Pozmeňujúcimi a doplňujúcimi návrhmi 84, 85, 87, 88 a 89 , ktorým sa vypúšťa výraz „poštové zásielky“, sa vnáša nesúlad do časti textu týkajúceho sa nákladu a poštových zásielok. Okrem toho, pokiaľ ide o pozmeňujúci a doplňujúci návrh 85, znenie, ktoré navrhuje Komisia, je presnejšie. Pozmeňujúci a doplňujúci návrh 95 o školení sa vzťahuje len na zamestnancov s letiskovými/posádkovými kartami, ktoré sa nebudú vydávať pre dočasných zamestnancov alebo návštevníkov. Pozmeňujúci a doplňujúci návrh 97 o previerkach osoby pred udelením licencie pilota presahuje rozsah pôsobnosti tohto nariadenia. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie.